Siktelsen utvidet til å gjelde seksuelt misbruk
Det kom frem på en pressekonferanse som politiet holdt i Ålesund klokken 13 i dag.Politiet mener den pågrepne romsdalingen var alene om handlingen. Han er nå siktet for forsøk på grovt ran, seksuelt misbruk og drap. Alt i løpet av et kort tidsrom onsdag i forrige uke. - Vi har ingen holdepunkter for at det skulle være flere involverte, understreker Skovly.Før de fikk treff, var også navnet hans en del av etterforskningen. Nordmøre og Romsdal politidistrikt hadde tatt kontakt og gitt beskjed om drapsetterforskerne burde se nærmere på vedkommende. - Det var et helt ordinært tips om en person vi burde undersøke nærmere. Vi har fått flere av disse tipsene. Så vi føler oss sikre på at siktede ville ha dukket opp som en kandidat i saken, selv uten de tekniske bevisene, sier Skovly. Han ble også observert av vitner i Akslafjellet og dette var opplysninger som politiet jobbet med å sjekke ut. 23-åringen har forklart at han var ruset da han drepte Anja Weløy Aarseth. Ifølge politiet har forklart seg greit om det som skjedde i avhør og ikke hatt hull i hukommelsen.Etterforskningen pågår fortsatt for fullt, men det er ventet at flere av de åtte prosjektene som sirklet inn den drapssiktede småbarnsfaren - vil bli sluttført i løpet av kort tid. - Vi runder av prosessen, men vi vil samtidig bruke tid på å lære av det vi har gjort. Det er dessverre ikke siste gang at Kripos vil bli koblet inn i en drapssak, sier politiadvokat Yngve Skovly ved Sunnmøre politidistrikt til VG. BESTEVENN: - Jeg spurte om det var han som hadde gjort det Den drapssiktede småbarnsfaren er norsk statsborger opprinnelig fra Romsdal, men registrert bosatt i Skarbøvik utenfor Ålesund. Etter pågripelsen klokka 17.25 onsdag ble han ført inn til politihuset og senere avhørt i over tre timer. - Vi avsluttet avhøret like over midnatt. Han har erkjent drapet og at han var ruset, men han har ikke tilkjennegitt noe motiv, sier Skovly.Politiadvokaten ønsker ikke å kommentere detaljer fra avhøret, men forteller at siktede har forklart seg om sine bevegelser på drapsdagen og frem til pågripelsen. Politiet har også siktet småbarnsfaren for grovt ran av Pluto-kiosken i Ålesund samme dag som han skal ha drept Anja. Til TV2 forteller daglig leder Magne Finsæther i Pluto-kiosken at siktede oppsøkte kiosken igjen samme dag som Anja ble funnet drept. - Han kom sist lørdag rundt 18-tiden, og beskrivelsen stemte godt overens med beskrivelsen som de ansatte hadde gjort av raneren, sier Finsæther til TV2.Han forteller at de ansatte var såpass sikre på at det var samme mann som forsøkte å rane kiosken to dager tidligere, at det ble tatt utskrift av bankterminal og ekspedisjonslogg. Dette skal umiddelbart ha blitt overlatt til politiet. Ifølge TV2 skal mannen først ha forsøkt å betale med et bankkort som ble avvist, før han brukte et kredittkort.Siktede vil bli avhørt på nytt i dag. Han har også bedt om å få snakke med en prest. Det er berammet fengslingsmøte i forbindelse med drapssaken i Ålesund i morgen fredag klokken 09.30. Rettsmøtet vil bli avholdt i Sunnmøre tingrett kl 0930. Retten har forstått det slik at aktor kommer til å begjære lukkede dører.
Politiet opplyser at studenten Anja Weløy Aarseth (21) ble utsatt for et seksuelt overgrep i forbindelse med drapet.